

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2024. március 25.-i rendes ülésére**

**Igazgatási szünet elrendeléséről és munkaszüneti napok körüli munkarend átcsoportosításról**

**A napirendet tárgyaló ülés dátuma**: **2024.03.25.**

**A napirendet tárgyaló ülés:** **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** egyszerű / **minősített**

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**:

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 232. § (3) bekezdése

**3.Költségkihatások és egyéb szükséges feltételeket, illetve megteremtésük javasolt forrásai:**

Nincs

**4. Tényállás bemutatása:**

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 232. § (3) bekezdése biztosítja a lehetőséget, hogy a képviselő-testület igazgatási szünetet rendeljen el rendes szabadság kiadására a helyi önkormányzat polgármesteri köztisztviselői részére.

A közszolgálati tisztviselők munka- és pihenő idejéről, az igazgatási szünetről, a közszolgálati tisztségviselőt és a munkáltatót terhelő egyes kötelezettségekről, valamint a távmunka végzésről szóló 30/2012. (III. 7.) Korm. rendelet (a továbbiakban: Korm. rend.) szabályozza az igazgatási szünettel kapcsolatos rendelkezéseket.

A Korm. rend az alábbiak szerint rendelkezik:

Az igazgatási szünet időtartama

*(1) a)*nyáron öt egybefüggő naptári hét, amely augusztus 20-át közvetlenül követő vasárnapig tart,

 *b)*télen két egybefüggő naptári hét, amely január 1-jét közvetlenül követő vasárnapig tart.

(2) Az (1) bekezdésben meghatározott igazgatási szünet időszaka alatt az esedékessége évében ki nem adott szabadság teljes egésze kiadható.

(3) A munkáltató az igazgatási szünet időszakára figyelemmel határozza meg a szabadságolási terv alapján kiadásra kerülő szabadságot.

**14. §**Az államigazgatási szerv hivatali szervezetének vezetője az igazgatási szünet alatt a szabadságot úgy adja ki, hogy biztosítsa a zavartalan ügymenetet és feladatellátást, valamint a lakossági ügyfélszolgálattal rendelkező szervek esetében a folyamatos feladatellátást.

**15. §**A Kormány a Kttv. 232. § (3) bekezdése alapján a helyi önkormányzat képviselő-testülete, valamint a Kttv. 2. §-ában felsorolt szervek vezetője számára ajánlja igazgatási szünet elrendelése esetén az e rendeletben foglaltak figyelembevételét.

A Polgármesteri Hivatalban a nyári időszakban igazgatási szünet elrendelésére nem teszek javaslatot, a téli igazgatási szünet időtartamát **2024. december 23-tól 2025. január 2-ig,**

Telki, 2024. március 19.

 dr. Lack Mónika

 jegyző

**Határozati javaslat**

**Telki község Önkormányzat Képviselő-testülete**

**/2024. (III. .) Önkormányzat határozata**

**Igazgatási szünet elrendeléséről és munkaszüneti napok körüli munkarend átcsoportosításról**

1. Telki község Önkormányzat képviselő-testülete úgy határozott, hogy a Telki Polgármesteri Hivatalban 2024. december 23-tól 2025. január 02-ig igazgatási szünetet rendel el.

2.Az igazgatási szünet időtartama alatt a Polgármesteri Hivatalban a személyes ügyfélfogadás szünetel, az egyes szervezeti egységek ügyelet útján biztosítják a zavartalan ügymenetet és a feladatellátást.

3.A 2024. évi munkaszüneti napok körüli munkarend átcsoportosítás miatt az ügyfélfogadás a Hivatalban az alábbiak szerint alakul:

2024. augusztus 3. ( szombat ) ügyfélfogadás nincs, a hivatal zárva tart.

2024. december 7. ( szombat) ügyfélfogadás nincs, a hivatal zárva tart.

 2024. december 14. (szombat) ügyfélfogadás nincs, a hivatal zárva tart.

Határidő: azonnal

Felelős: jegyző